stanford-oval/wikipedia huggingface dataset:
תומאס נלסון הבן
קריירה פוליטית

ב-1761 נבחר נלסון כנציג מחוז יורק בבית השועים של וירג'יניה (House of Burgesses). הוא ירש בתפקיד זה את רוברט קרטר ניקולס האב וכיהן בו במשך שישה חודשים לצד דאדלי דיגס.
כאשר החלו תושבי וירג'יניה להיות חסרי שביעות רצון מהממשל הקולוניאלי, נבחרו דיגס ונלסון לייצג את מחוז יורק בחמש הוועידות של וירג'יניה שקסמו להכרזתה כמדינה: הוועידה הראשונה שהתכנסה בוויליאמסבורג ב-1774, הוועידה השנייה שהתכנסה בכנסיית סנט ג'ון בריצ'מונד במרץ 1775, הוועידה השלישית שהתכנסה בריצ'מונד בקיץ אותה שנה, הוועידה הרביעית שהתכנסה בחורף 1776-1775 בריצ'מונד ובוויליאמסבורג, ובה לא יכול היה נלסון להשתתף, והוועידה החמישית שהתכנסה בוויליאמסבורג בקיץ 1776, אותה עזב נלסון במאי כדי להשתתף בקונגרס הקונטיננטלי.
ויליאם דיגס, שייצג את מחוז יורק במהלך הוועידה המהפכנית האחרונה של וירג'יניה, ייצג גם את מחוז יורק לצד קורבין גריפין במושב הפוסט-קולוניאלי הראשון של בית הנבחרים של וריג'יניה, לצד ג'וזף פרנטיס. פרנטיס ויתר על מושבו ב-1778 כדי לשרת במועצת המדינה וב-21 בספטמבר אותה שנה הוחלף בתפקיד זה על ידי נלסון. בשנים 1779, 1780 ו-1781 כיהן נלסון לצד ויליאם ריינולדס ופרש מכהונתו בבית המחוקקים עם היבחרו למשרת מושל וירג'יניה ביוני 1781
תקופת כהונתו של נלסון בקונגרס נמשכה עד 1776 כאשר הוא חלה ונאלץ לוותר על כהונתו במושב של 1779-1778. לאחר החלמתו הוא נבחר לשנה נוספת. במהלך תקופת כהונתו כחבר הקונגרס, הוא גם שב לווירג'יניה כדי לקחת חלק מרכזי בוועידת החוקה של המדינה שהתקיימה באביב 1776. באותו קיץ הוא שב לקונגרס כדי לחתום על הכרזת העצמאות של ארצות הברית.
נלסון היה אחד מ-13 חברי הוועדה שמונו על ידי הקונגרס הקונטיננטלי ב-12 ביוני 1776 כדי לארגן את אופן פעולות הקונפדרציה והם ניסחו את תקנון הקונפדרציה.
נלסון היה בריגדיר גנרל של המיליציה של וירג'יניה תחתית וירש את תומאס ג'פרסון כמושל וירג'יניה, לאחר תקופת הכהונה בת תשעת הימים של ויליאם פלמינג. הוא היה מעורב במצור על יורקטאון. על פי סיפור שנכונותו לא ברורה, הוא הציע במהלך המצור לג'ורג' וושינגטון (או על פי גרסאות אחרות, למרקיז דה לה פאייט) לירות על ביתו שלו, בית נלסון, שבו שכן מטהו של צ'ארלס קורנווליס, והציע פרס של חמש גינאות למי שיפגע ראשון בבית. "בית נלסון" (Nelson House), שנבנה בערך ב-1730 על ידי סבו של נלסון, הוכר כאתר היסטורי לאומי, והוא מוחזק כחלק מהפארק ההיסטורי הקולוניאלי הלאומי על ידי שירות הפארקים הלאומיים של ארצות הברית.
לאחר תום כהונתו כמושל, נבחר נלסון שוב לבית הנבחרים של וירג'יניה. הוא ייצג את מחוז יורק לצד ג'וזף פרנטיס במושבי הבית של 1782 ו-1783, אך הוחלף על ידי נתניאל נלסון במושבים של 1784 ו-1785. בבחירות הבאות ניצחו נלסון ופרנטיס שוב ושירתו במושב של 1787-1786 ובזה של 1788-1787. לאחר מכן נבחרו במקומם רוברט שילד וויליאם נלסון.
מותו והנצחתו

תומאס נלסון הבן נפטר בביתו שבמחוז הנובר ב-4 בינואר 1789, תשעה ימים לאחר יום הולדתו ה-50. הוא נטמן בכנסיית גרייס שביורקטאון.
על שמו קרויים מחוז נלסון שבווירג'יניה ומחוז נלסון שבקנטקי. ב-1967 נקרא על שמו קולג' הקהילה תומאס נלסון. ב-2022 שונה שמו של המוסד ושמו הוסר ממנו. במחוז נלסון שבקנטקי נפתח ב-2012 בית הספר התיכון תומאס נלסון.
לקריאה נוספת

Evans, Emory, Thomas Nelson of Yorktown: Revolutionary Virginian; 1975, University of Virginia.
הערות שוליים

↑  Brydon, G. Maclaren (1943). "English Education of Thomas Nelson, Jr., of Yorktown". The Virginia Magazine of History and Biography. 51 (4): 347–350.
↑  Campbell, Charles (1860). History of the Colony and Ancient Dominion. p. 653.
↑  "Nelson, Thomas (NL758T)". A Cambridge Alumni Database. University of Cambridge.
↑  "Articles of Confederation Archived 2014-10-26 at the Wayback Machine", History, Park Net, National Park Service, viewed April 20, 2014.
↑  snopes (December 9, 2015). "The Price They Paid". snopes.
↑  "U.S. National Park Service page on the Nelson House".
↑  The Register of the Kentucky State Historical Society, Volume 1. Kentucky State Historical Society. 1903. p. 36.
↑  "Our Schools: Thomas Nelson High School". Nelson County School District. Archived from the original on April 25, 2012.
| --- | --- |
בקרת זהויות :  NLI: 987007437159405171  GND: 1175495077  LCCN: n82068144  SNAC: w6f874m0  US Congress: N000044  VIAF: 55492795   WorldCat (עם VIAF): 55492795
תמרה ברוש

| --- | --- |

 לידה:  26 בדצמבר 1945 (בת 78) רמת גן, פלשתינה (א"י) 
 מדינה:  ישראל 
 השכלה:  אוניברסיטת ניו יורק 
 
תמרה (תמר) ברוש (נולדה ב-26 בדצמבר 1945) היא בעלת תואר בחינוך, שתרמה רבות לחינוך מבוגרים בישראל. היא מייסדת "הקתדרה", מרכז בין-תחומי ללימודי העשרה במוזיאון ארץ ישראל, שאותו היא מנהלת מאז 2002. לפני כן יסדה את "אסכולות", בית הספר ללימודים רב-תחומיים של האוניברסיטה הפתוחה.
קורות חיים

ברוש נולדה ברמת גן כתמרה אסס-אפרת, להוריה משה, יליד חאלב בסוריה, ומרטה, ילידת צ'רוניביץ ברומניה (כיום אוקראינה). בתיכון למדה בגימנסיה העברית הרצליה וסיימה בהצטיינות. כנערה הייתה פעילה בגדנ"ע אוויר ועשתה קורס בדאייה, ובהמשך, שירתה בצבא כמדריכת סימולטור בבית הספר לטיסה של חיל האוויר.
קורות חיים > השכלה

תוך כדי שירותה הצבאי נרשמה ברוש ללימודי תואר ראשון באוניברסיטת תל אביב, בשפה וספרות אנגלית. בשנת 1966, לאחר השחרור, עברה לירושלים, והשלימה את התואר הראשון באוניברסיטה העברית, בשפה וספרות אנגלית ובמדע המדינה. במקביל, הוציאה תעודת הוראה. במהלך התואר הראשון, למדה גם לימודי תעודה בחוג לתקשורת, שהקים הפרופ' אליהוא כ"ץ.
בין השנים 1969 ל-1972 עברה ברוש לארצות הברית, ללימודי תואר שני ב-Montclaire State College, בניו ג'רזי, והתמחתה בהוראת אנגלית כשפה זרה.
את לימודיה לתואר דוקטור השלימה בשנת 1979, בחוג לחינוך של אוניברסיטת וויטווטרסראנד (Witwatersrand), יוהנסבורג, דרום אפריקה. הדיסרטציה שלה עסקה ב"הוראת אנגלית כשפה זרה בקבוצות קטנות".
בין השנים 1984–1987, למדה ברוש באוניברסיטת ניו יורק (NYU) לתואר שני נוסף, בתקשורת המונים, והתמחתה בדיבור בפני קהל.
קורות חיים > עיסוקים

משלהי שנות ה-60 ועד למחצית שנות ה-70 שימשה ברוש מורה לשפות: היא לימדה אנגלית בבתי ספר תיכון בארץ, ועברית בארצות הברית.
בין השנים 1980–1984 הייתה מנהלת המכון הממשלתי להכשרה בטכנולוגיה ובמדע (מה"ט), שתחת פיקוחו פעלו כ-30 מכללות להכשרת הנדסאים וטכנאים בישראל.
בין השנים 1984–1987 עבדה בקונסוליה הישראלית בניו-יורק, כמנהלת הסברה ויחסי ציבור של מדינת ישראל באוניברסיטאות ובמכללות ברחבי ארצות הברית, באמצעות "סוכני השפעה" – פרופסורים ישראלים ששהו באמריקה בשנת שבתון.
בשנת 1987 יסדה את "בית הספר ללימודים רב תחומיים - אסכולות" של האוניברסיטה הפתוחה, וניהלה אותו בעשר השנים הראשונות לקיומו, עד 1997. במקביל, לימדה תרבות הנאום בחוג לתקשורת באוניברסיטה העברית ובחוג למדע המדינה באוניברסיטת תל אביב. ב-1993 הגישה את התוכנית ״יומן תרבות״ בערוץ הראשון בטלוויזיה הישראלית, בהפקתה של דליה גוטמן.
בשנת 1997 מונתה למנהלת הכללית של בית הספר היהודי ״תרבות״ בבואנוס איירס, ארגנטינה, שבו למדו כאלף תלמידים מגיל 18 חודשים ועד גיל 18 שנים.
בשנת 2002 ייסדה ברוש את המרכז ללימודים רב-תחומיים ״הקתדרה״ במוז"א - מוזיאון ארץ ישראל תל אביב, שאותו היא מנהלת עד היום. ״הקתדרה״ מיועדת לקהל הרחב, ומפעילה כ-60 קורסים, שמתנהלים במוזיאון, וכן סמינרים וטיולי אמנות בארץ ובעולם. המרצים במרכז הם אקדמאים מאוניברסיטאות בישראל, והוא מונה יותר מ-16,000 מנויים בשנה. במהלך שנות קיומו שירת המרכז מאות אלפי מתעניינים.
חיים אישיים

ברוש נשואה ליורם ברוש, בכיר לשעבר בתדיראן, וכיום מנכ״ל ״כותרת״ יחסי ציבור. אם ל-3 וסבתא ל-9.
ספריה

״נאום לכל עת״, אנתולוגיה הכוללת 100 נאומים נבחרים שנישאו במדינת ישראל בין השנים 1948–1993, הוצאת ידיעות אחרונות, 1993.
״מילים בסוף הדרך״, אנתולוגיה של הספדים לדמויות מובילות ומשפיעות בהיסטוריה של מדינת ישראל, הוצאת ידיעות ספרים, 2011.
הערות שוליים

↑  ד"ר תמר ברוש במקצוענים, נבדק ב-2024-02-20
1 2 3  זזים, באתר גלובס, 18 בנובמבר 2001
1 2  ענת מידן, אני רואה את הופעתי בטלוויזיה כהריון לא מוצלח, מגזין "שבעה ימים" בתוך: "ידיעות אחרונות", 1993, עמ' 32-31
1 2  שרית מנחם כרמי, אוספת מתכונים כפייתית, באתר הארץ, 30 ביוני 2010
↑  ד"ר תמר ברוש בתכנית 'לונדון את קירשנבאום' בערוץ 10, נבדק ב-2024-02-20
↑  נאום לכל עת / בחרה והקדימה תמר ברוש ; [עורכת משנה - בת-חן פירסט | ברוש, תמר | ברוש, תמר ;האוניברסיטה הפתוחה. לימודי חוץ והשתלמויות | הספרייה הלאומית], באתר www.nli.org.il
↑  מילים בסוף הדרך - הספדים ישראליים / אספה וערכה תמר ברוש ; [כתיבת ביוגרפיות - עליזה ולך ; עורך הטקסטים - רונן וודלינגר | ברוש, תמר (ולך, עליזה | ולך, עליזה ;וודלינגר, רונן | הספרייה הלאומית], באתר www.nli.org.il
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תמרה ברוש".
תמר שמיר

תמר "תמי" שמיר (נולדה בשנת 1959) היא שחיינית עבר ישראלית, אלופת ישראל בשחייה 3 פעמים ברציפות (1975-1973) במשחים ל-100 מטר גב ול-200 מטר גב. בעלת מדליית כסף מהמכביה התשיעית (1973) ומדליית ארד מכינוס הפועל (1975).
ביוגרפיה

שמיר גדלה בבת ים. היא התאמנה ביחד עם אחותה המבוגרת ממנה ציפי, אף שחיינית מצטיינת, בקבוצת הפועל בת ים בהדרכתם של נלו בילדרמן ודורית זלץ. אביה, יצחק, הקים וניהל את האגודה במשך כ-7 שנים.
ביוגרפיה > 1973 > מדליית כסף מהמכביה

בתחרויות השחייה של המכביה התשיעית שנערכו בבריכת השחייה "גלי גיל" ברמת גן ביולי 1973 זכתה שמיר במדליית כסף, במשחה שליחות 4x100 מטר מעורב, ביחד עם נאוה כגן, רעיה צורף וענת וייס בתוצאה של 4:59.1 דקות, אחרי הרביעייה האמריקאית שקבעה שיא מכביה חדש של 4:27.4 דקות.
באליפות ישראל בשחייה שנערכה בבריכת בת גלים בחיפה בספטמבר אותה שנה זכתה שמיר בשתי מדליות זהב, במשחה ל-100 מטר גב בתוצאה של 1:18.6 דקות, לפני ענת וייס מברית מכבים עתיד (1:21.3 דקות) ורות עמר מהפועל ימק"א ירושלים (1:22.0 דקות) ובמשחה ל-200 מטר גב בתוצאה של 2:48.5 דקות, לפני גלינה ויינר מברית מכבים עתיד (2:52.7 דקות) וענת וייס (2:55.4 דקות).
ביוגרפיה > 1974

באליפות ישראל בשחייה לנוער שנערכה בבריכת מכון וינגייט בסוף אוגוסט 1974 זכתה שמיר בשתי מדליות זהב, במשחה ל-100 מטר גב בשיא ישראלי לנערות עד גיל 18 חדש של 1:16.9 דקות ובמשחה ל-200 מטר גב בשיא ישראלי לנערות עד גיל 18 חדש של 2:43.7 דקות. חודש לאחר מכן, באליפות ישראל בשחייה שנערכה בווינגייט בסוף ספטמבר היא הגנה על תאריה לאחר שזכתה בשתי מדליות זהב, במשחה ל-100 מטר גב בתוצאה של 1:17.7 דקות, לפני מיכל קרני מהפועל קריית טבעון (1:18.8 דקות) וגליה ויינר (1:19.9 דקות) ובמשחה ל-200 מטר גב בתוצאה של 2:46.5 דקות, לפני גליה ויינר (2:48.0 דקות) ומיכל קרני (2:49.7 דקות).
ביוגרפיה > 1975 > כינוס הפועל ה-10

בתחרויות השחייה של כינוס הפועל ה-10 שנערכו בבת גלים בחיפה במאי 1975 זכתה שמיר במדליית ארד במשחה 100 מטר גב בתוצאה של 1:18.5 דקות נוסף לכך, היא סיימה במקום רביעי במשחה ל-200 מטר גב בתוצאה של 2:49.7 דקות. חודש לאחר מכן, באליפות תל אביב בשחייה שנערכה בבריכת "גלי גיל" ברמת גן ביוני אותה שנה זכתה שמיר במדליית זהב במשחה ל-100 מטר גב בשיא ישראלי לנערות עד גיל 18 חדש של 1:15.9 דקות.
באליפות ישראל בשחייה שנערכה בווינגייט בסוף ספטמבר אותה שנה הגנה שמיר על תאריה פעם נוספת לאחר שזכתה בשתי מדליות זהב, במשחה ל-100 מטר גב בתוצאה של 1:16.1 דקות, לפני ליז בוכשטבר (1:18.1 דקות) וענת סקלי (1:19.5 דקות) שתיהן חברותיה לאגודה ובמשחה ל-200 מטר גב בתוצאה של 2:43.6 דקות, לפני ליז בוכשטבר (2:44.2 דקות) וענת הראל מברית מכבים עתיד (2:49.7 דקות). נוסף לכך, היא זכתה במדליית כסף, במשחה ל-200 מטר מעורב אישי בתוצאה של 2:43.6 דקות אחרי תמר מייסנר (2:38.7 דקות) ולפני דניאלה יוסטר (2:45.5 דקות) ובמדליית ארד במשחה ל-100 מטר פרפר בתוצאה של 1:16.9 דקות, אחרי רעיה צורף (1:10.8 דקות) ומיכל ויינברג מברית מכבים עתיד (1:14.0 דקות).
הערות שוליים

↑  ברוך דגון, השחיינים הצעירים מפארים עירם אך חולון מתנכרת להם, דבר, 5 באוקטובר 1975
↑  שמואל טל (עיתונאי), אניטה לקראת הישג ללא תקדים: 8 מדליות זהב, דבר, 15 ביולי 1973
↑  שלמה מוזר, "שלל" ההישגים באליפות השחיה: רק שני שיאים..., דבר, 23 בספטמבר 1973
↑  יהושע כהנא, גילאי 14–16 שיפרו 8 שיאי שחיה, מעריב, 25 באוגוסט 1974
↑  שני שיאים נוספים של פרג בתום אליפות ישראל בשחייה, דבר, 2 באוקטובר 1974
↑  אתמול בכינוס, דבר, 7 במאי 1975
↑  איסוף הזהב של ארה"ב - צעד אחר צעד - נעצר ע"י רומניה, דבר, 4 במאי 1975
↑  תמר שמיר שיפרה שיא נוער בגב, דבר, 8 ביוני 1975
↑  יעקב פתאל, בנות המין החלש נתנו את הטון באליפות השחיה, דבר, 21 בספטמבר 1975
↑  יעקב פתאל, שיא נוסף לאסנת ארליך ב-200מ' חתירה 2:19,1 ד', דבר, 22 בספטמבר 1975
↑  יעקב פתאל, שלושה שיאים נוספים בסיום אליפות השחייה, דבר, 23 בספטמבר 1975
Boy with Luv

| --- | --- |

 סינגל בביצוע BTS בהשתתפות הלסי
 מתוך האלבום Map of the Soul: Persona
 יצא לאור:  12 באפריל 2019
 פורמט:  הפצה דיגיטלית 
 סוגה:  קיי-פופ
 שפה:  קוריאנית   יפנית
 אורך:  229 שנייה 
 חברת תקליטים:  ביג היט אנטרטיינמנט
 כתיבה:  קים נאם-ג'ון, שוגה, ג'יי-הופ, באנג סי-יוק, מלאני פונטנה, הלסי 
 
"Boy with Luv" הוא סינגל של להקת הבנים הדרום קוריאנית BTS והזמרת האמריקאית הלסי. השיר פורסם ב-12 באפריל 2019 כסינגל מוביל לאלבום השישי שלהם, Map of the Soul: Persona ולאחר מכן גם כחלק מאלבום האולפן Map of the Soul: 7. גרסה יפנית של השיר פורסמה ב-3 ביולי 2019, כאיי-סייד של הגרסה היפנית של השיר "Lights".
רקע ופרסום

ב-11 במרץ 2019 הכריזה הלהקה על פרסומו העתידי של האלבום, Map of the Soul: Persona. ב-7 באפריל פורסם טייזר לסינגל המוביל באלבום, בו נחשף ששם הסינגל יהיה Boy with Luv ושהזמרת האמריקאית הלסי תשתתף בו. ב-10 באפריל פורסם קטע קצר מתוך השיר.
השיר נכתב בין היתר על ידי חברי הלהקה RM, שוגה וג'יי-הופ יחד עם הלסי, והופק על ידי מפיקי הבית של הלהקה, פידוג ובאנג סי-היוק.
ב-26 באפריל 2019 פרסמה הלהקה גרסה נוספת של השיר בשם "ARMY With Luv", המוקדשת למעריצי הלהקה.
וידאו קליפ

הווידאו קליפ של השיר שוחרר ב-12 באפריל 2019, ובוים על ידי יונגסוק צ'וי מלומפנס.
הקליפ צבר 74.6 מיליון צפיות ביממה הראשונה לפרסומו, וכך הפך לקליפ הנצפה ביותר ביוטיוב תוך 24 שעות לפרסומו לשנת 2019. הוא גם הפך לקליפ המהיר ביותר שצבר 100 מיליון צפיות ביוטיוב לשנה זו. באוקטובר 2020 צבר הקליפ מיליארד צפיות, והוא הקליפ השני של הלהקה שהגיע לשיא זה, אחרי "DNA".
קליפ השיר "ARMY With Luv" דומה לקליפ המקורי, אך הופיעו בו מספר קטעים שלא הופיעו בגרסה המקורית, והמילה "LOVE" שהופיעה ברקע הקליפ הוחלפה במילה "ARMY".
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |   ‏‏‏  מצעדים ודירוגים (2020)>  |
| --- | --- | --- | --- |
|  אוסטריה | Ö3 אוסטריה טופ 40‏ | 27 |  |
|  אוסטרליה | מצעד הסינגלים האוסטרלי | 10 |  |
|  איטליה | מצעד הסינגלים האיטלקי | 60 |  |
|  אירלנד | מצעד הסינגלים האירי | 14 |  |
|  אל סלוודור | מוניטור לטינו | 13 |  |
|  אסטוניה | אסטי טיפ-40 | 4 |  |
|  ארגנטינה | ארגנטינה הוט 100 | 21 |  |
|  ארצות הברית | בילבורד הוט 100 | 8 |  |
|  ברזיל | טופ 100 ברזיל | 80 |  |
|  גרמניה | GfK – טופ 100 | 47 |  |
|  הולנד | מצעד 40 הסינגלים ההולנדיים | 58 |  |
|  הונגריה | Rádiós Top 40 | 1 |  |
|  הממלכה המאוחדת | מצעד הסינגלים הבריטי | 13 |  |
|  הפיליפינים | בילבורד הפיליפינים | 8 |  |
|  יוון | IFPI Greece | 5 |  |
|  יפן | יפן הוט 100 | 12 |  |
|  ישראל | מדיה פורסט ישראל | 2 |  |
|  מקסיקו | טופ 100 – מקסיקו | 2 |  |
|  נורווגיה | VG-lista | 24 |  |
|  ניו זילנד | המצעד הניו זילנדי הרשמי | 12 |  |
|  ספרד | PROMUSICAE | 65 |  |
|  סקוטלנד | מצעד הסינגלים הסקוטי | 14 |  |
|  פולין | ZPAV | 57 |  |
|  פורטוגל | מצעד הסינגלים הפורטוגזי | 14 |  |
|  פינלנד | המצעדים הפיניים הרשמיים | 20 |  |
|  פלנדריה | אולטראטופ 50 | 4 |  |
|  פנמה | מוניטור לטינו | 18 |  |
|  צ'כיה | ČNS IFPI | 11 |  |
|  צרפת | SNEP | 114 |  |
|  קוריאה הדרומית | סירקל צ'ארט | 1 |  |
|  קנדה | קנדה הוט 100 | 7 |  |
|  רומניה | מצעד השירים הרומני | 100 |  |
|  שוודיה | סוורייטופליסטן | 29 |  |
|  שווייץ | המצעד השווייצרי | 27 |  |
Dropmire

Dropmire היא תוכנת ריגול ומעקב סודית, אשר בשימוש הסוכנות לביטחון לאומי של ארצות הברית, ומיועדת לפיקוח וריגול אחר שגרירויות ואנשי סגל דיפלומטי זרים, כולל בנות ברית של ארצות הברית החברות בנאט"ו. דבר קיום התוכנה נחשף ב-13 ביולי על ידי המדליף ואיש ה-NSA בעברו, אדוארד סנודן, בעיתון הגרדיאן. בדו"ח שנחשף עלה כי 38 שגרירויות זרות היו נתונות תחת פיקוח התוכנה. חלקם כבר משנת 2007.
מוקדם יותר באותו חודש, דווח כי ה-NSA ריגל אחר דיפלומטים במהלך ועידת ה-G-20 שהתקיימה בלונדון, אך לא צוינה תוכנה מדויקת או כל דרך אחרת בה השתמש ה-NSA למטרה זו.
למרות גילוי התוכנה, ידיעות אודות ריגול ארצות הברית אחר דיפלומטים זרים הופיעו כבר ב-2010, כשבשנה זו נחשף כי סוכנויות הביון של ארצות הברית, עקבו אחר מזכ"ל האו"ם באן קי-מון. בשלב זה עדיין לא היה ידוע כי הריגול הוא חלק מתוכנית מערכתית.
ראו גם

Muscular
XKeyscore
Fairview
Bullrun
הערות שוליים

↑  להלן NSA
↑  New NSA leaks show how US is bugging its European allies אתר הגרדיאן
↑  GCHQ intercepted foreign politicians' communications at G20 summits, אתר הגרדיאן
↑  WikiLeaks cables: Hillary Clinton meets Ban Ki-moon after spying revelations באתר הגרדיאן
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
Boy (I Need You)

Boy (I Need You) (בעברית: ילד (אני צריכה אותך)) הוא סינגל של הזמרת-יוצרת האמריקאית מריה קארי, מתוך אלבומה התשיעי, Charmbracelet. השיר יצא לאור ב-24 במרץ 2003, כסינגל מתוך האלבום.
השיר הגיע למקום ה-17 במצעד הסינגלים הבריטי.
רקע וכתיבה

השיר נכתב על ידי מריה קארי, ג'אסט בלייז, נורמן וייטפילד וקמ'רון והופק על ידי קארי וג'אסט בלייז. כמו כן, יצא הסינגל בפורמט של תקליטור ותקליט 12 אינץ'. השיר הוא שיר בסגנון הרית'ם אנד בלוז, המשלב בתוכו גם את סגנון ההיפ-הופ.
כמו כן, עלה השיר לרשת הזרמת המדיה ספוטיפיי, כמה שנים לאחר שיצא.
מיקומי שיא

|   ‏‏‏  מצעדים ודירוגים (2003)> מדינה |   ‏‏‏  מצעדים ודירוגים (2003)> מצעד |   ‏‏‏  מצעדים ודירוגים (2003)> מיקום שיא |   ‏‏‏  מצעדים ודירוגים (2003)>  |
| --- | --- | --- | --- |
|  אוסטרליה | מצעד הסינגלים האוסטרלי | 29 |  |
|  אירופה | אירופה הוט 100 | 44 |  |
|  אירלנד | מצעד הסינגלים האירי | 40 |  |
|  ארצות הברית | בילבורד הוט 100 | - |  |
|  ארצות הברית | מצעד השירים המסחריים | 57 |  |
|  ארצות הברית | מצעד שירי ה-R&B\היפ הופ | 68 |  |
|  גרמניה | GfK – טופ 100 | 73 |  |
|  הולנד | מצעד 40 הסינגלים ההולנדיים | 35 |  |
|  הממלכה המאוחדת | מצעד הסינגלים הבריטי | 17 |  |
|  הממלכה המאוחדת | מצעד שירי ה-R&B | 5 |  |
|  ולוניה | אולטראטופ 40 | 6 |  |
|  ניו זילנד | המצעד הניו זילנדי הרשמי | 45 |  |
|  ספרד | PROMUSICAE | 19 |  |
|  סקוטלנד | מצעד הסינגלים הסקוטי | 32 |  |
|  צרפת | SNEP | 51 |  |
|  קנדה | קנדה הוט 100 | 32 |  |
|  שווייץ | המצעד השווייצרי | 78 |  |
1967 בארצות הברית

| 0 | 1 | 2 | 3 |
| --- | --- | --- | --- |
| «««  1966   1965  1964 |  דגל ארצות הברית | 1967  בארצות הברית |  »»»  1968   1969   1970 |
כל ערכי השנים בארצות הברית • אירועים בולטים בעולם ב-1967 פורטל ארצות הברית • לוח שנה של שנת 1967
1967 בארצות הברית הייתה השנה בה חגגה ארצות הברית 191 שנה מיום היווסדה.
הנהגה

הנשיא: לינדון ג'ונסון (המפלגה הדמוקרטית)
סגן הנשיא: יוברט האמפרי (המפלגה הדמוקרטית)
אירועים בולטים

פרק זה לוקה בחסר. אנא תרמו לוויקיפדיה ו.
15 בינואר – גרין ביי פאקרס מנצחת את קנזס סיטי צ'יפס במשחק הסופרבול הראשון
27 בינואר – בשרפה שפורצת בעת בדיקה לפני טיסה של אפולו 1, טיסת החלל המאוישת הראשונה של ארצות הברית נהרגים 3 אסטרונאוטים
10 בפברואר – מאושרר התיקון ה-25 לחוקת ארצות הברית, המסדיר את העברת סמכויות הנשיא לסגנו
12 במאי – אתר הנופש דיסניוורלד בפלורידה הופך למחוז אדמיניסטרטיבי עצמאי תחת שליטתה של חברת וולט דיסני
12 ביוני – בית המשפט העליון של ארצות הברית קובע כי חוקי המדינות שאוסרים על נישואים בין-גזעיים אינם חוקתיים
17 באוקטובר – מועלית הצגת הבכורה של המחזמר שיער
9 בנובמבר – תוכנית אפולו: נאס"א משגרת את החללית הנסיונית (לא-מאוישת) אפולו 4 מקייפ קנדי
29 בנובמבר – מלחמת וייטנאם: שר ההגנה של ארצות הברית, רוברט מקנמארה, מודיע על התפטרותו
נולדו

20 בפברואר – קורט קוביין, סולן להקת נירוונה (התאבד ב-1994)
20 ביוני – ניקול קידמן, שחקנית אוסטרלית-אמריקאית
1 ביולי – פמלה אנדרסון, שחקנית
18 ביולי – וין דיזל, שחקן קולנוע אמריקאי
23 ביולי – פיליפ סימור הופמן, שחקן קולנוע אמריקאי זוכה פרס האוסקר (נפטר ב-2014)
25 ביולי – מט לבלנק, שחקן
21 באוגוסט – קארי-אן מוס, שחקנית קולנוע
28 באוקטובר – ג'וליה רוברטס, שחקנית
31 באוקטובר – ונילה אייס, ראפר
22 בנובמבר – מארק ראפלו, שחקן אמריקאי
28 בנובמבר – אנה ניקול סמית', דוגמנית ושחקנית אמריקאית (נפטרה ב-2007)
13 בדצמבר – ג'יימי פוקס, שחקן וקומיקאי אמריקאי
נפטרו

3 בינואר – ג'ק רובי, האיש שרצח את לי הארווי אוסוואלד (נולד ב-1911)
27 בינואר – וירג'יל גריסום (נולד ב-1926), אדוארד היגינס וייט (נולד ב-1930), ורוג'ר צ'אפי (נולד ב-1935), אסטרונאוטים אמריקאים בשריפת אפולו 1
6 בפברואר – הנרי מורגנטאו (הבן), שר האוצר של ארצות הברית בתקופת הניו דיל ומלחמת העולם השנייה (נולד ב-1891)
18 בפברואר – רוברט אופנהיימר, פיזיקאי אמריקני, ראש תוכנית מנהטן (נולד ב-1904)
7 ביוני – דורותי פארקר, סופרת אמריקאית (נולדה ב-1893)
10 ביוני – ספנסר טרייסי, שחקן אמריקאי (נולד ב-1900)
29 ביוני – ג'יין מנספילד, שחקנית (נולדה ב-1933)
8 ביולי – ויוויאן לי, שחקנית קולנוע ותיאטרון, שכיכבה בסרט "חלף עם הרוח" (נולדה ב-1913)
17 ביולי – ג'ון קולטריין, סקסופוניסט ג'אז (נולד ב-1928)
19 באוגוסט – הוגו גרנסבק, סופר ומוציא לאור בתחום מדע הבדיוני (נולד ב-1884)
27 בינואר: שרפה פורצת בעת בדיקה לפני טיסה של אפולו 1, טיסת החלל המאוישת הראשונה של ארצות הברית, וגורמת למותם של 3 אסטרונאוטים
רוברט אופנהיימר
Box Office Mojo

| --- | --- |


עמוד הבית של Box Office Mojo
 סוג:  מסד נתונים של סרטים 
 תקופת הפעילות:  7 באוגוסט 1998 – הווה (26 שנים)
 מייסדים:  ברנדון גריי
 בעלות:  אמאזון
 שירותים עיקריים:  מנוע חיפוש לסרטים ולהכנסותיהם
 הרשמה:  אופציונלית, חופשית
 www.boxofficemojo.com
 
בוקס אופיס מוג'ו (באנגלית: Box Office Mojo, בתרגום חופשי: "קסם שוברי הקופות") הוא אתר אינטרנט העוקב אחרי ההכנסות לסרטי קולנוע שוברי קופות חדשים וישנים בצורה רציפה. האתר הוקם על ידי ברנדון גריי ב-7 באוגוסט 1998 ונכנסים אליו יותר מחצי מיליון גולשים מדי חודש. האתר מעודכן על בסיס יומי.
מלבד עדכונים שוטפים, האתר מציע גם ביקורות לסרטים חדשים ולסרטי השכרות. כמו כן קיימים באתר פורומים בנושאים שונים, בהם התפרסמו "משחקים" שונים הנסובים סביב שוברי הקופות.
האתר מקבץ מדי שבוע סכומי הכנסות מ-50 מדינות ברחבי העולם, בנוסף לארצות הברית ולקנדה. בין המדינות שהאתר מציג מידע הכנסות מהן: אוסטרליה, צ'כיה, צרפת, גרמניה, יפן, ליטא, הולנד, נורווגיה, רוסיה, חבר המדינות, קוריאה הדרומית, הרפובליקה הסינית והממלכה המאוחדת.
מאז 1999, מנוהל האתר על ידי ברנדון גריי. בתחילה היה האתר עצמאי, אולם ביולי 2008 נרכש האתר על ידי חברת אמאזון דרך חברת הבת שלה IMDb.
עשרת שוברי הקופות העיקריים (ברחבי העולם)

| --- | --- |
 :  ראו גם – הסרטים המכניסים ביותר בכל הזמנים
לפי האתר, עשרת שוברי הקופות העיקריים ברחבי העולם הם:
אווטאר (2009) – 2,923.7 מיליון דולר
הנוקמים: סוף המשחק (2019) – 2,799.4 מיליון דולר
אווטאר: דרכם של המים (2022) – 2,320.2 מיליון דולר
טיטניק (1997) – 2,264.7 מיליון דולר
מלחמת הכוכבים - פרק 7: הכוח מתעורר (2015) – 2,071.3 מיליון דולר
הנוקמים: מלחמת האינסוף (2018) – 2,052.4 מיליון דולר
ספיידרמן: אין דרך הביתה (2021) – 1,922.5 מיליון דולר
עולם היורה (2015) – 1,671.5 מיליון דולר
מלך האריות (2019) – 1,663.0 מיליון דולר
הנוקמים (2012) – 1,520.5 מיליון דולר
עשרת זיכיונות הסרטים שוברי הקופות העיקריים

לפי האתר, עשרת הזיכיונות שוברי הקופות העיקריים ברחבי העולם:
היקום הקולנועי של מארוול – 29,829.5 מיליון דולר
ספיידרמן – 10,613.0 מיליון דולר
מלחמת הכוכבים – 10,343.9 מיליון דולר
עולם הכישוף של ג'יי קיי רולינג – ‏9,656.0 מיליון דולר
ג'יימס בונד – 7,836.4 מיליון דולר
הנוקמים – 7,767.4 מיליון דולר
מהיר ועצבני – 7,333.6 מיליון דולר
היקום הקולנועי של DC – ‏7,191.4 מיליון דולר
באטמן – 6,843.8 מיליון דולר
אקס מן – 6,084.1 מיליון דולר
הערות שוליים

↑  Whois: BoxofficeMojo.com, Domain Tools
↑  All Time Worldwide Grosses
Drones

Drones הוא אלבום האולפן השביעי של להקת הרוק האלטרנטיבי מיוז. האלבום יצא לאור ב-5 ביוני 2015 דרך חברות התקליטים הליום 3 והאחים וורנר.
הקלטת האלבום

באוקטובר 2014 מיוז החלה להקליט את האלבום באולפן שבטורונטו, האלבום הופק על ידי מפיקה של AC/DC, רוברט ג'ון "מאט" לאנג. ההקלטה הראשונה הסתיימה ב-19 באוקטובר, מיוז חזרו לאולפנים בנובמבר 2014.
רשימת רצועות

| מס' | שם | משך |
| --- | --- | --- |
| 1. | Dead Inside  | 4:22 |
| 2. | [Drill Sergeant]  | 0:21 |
| 3. | Psycho  | 5:16 |
| 4. | Mercy  | 3:51 |
| 5. | Reapers  | 5:59 |
| 6. | The Handler  | 4:33 |
| 7. | [JFK]  | 0:54 |
| 8. | Defector  | 4:33 |
| 9. | Revolt  | 4:05 |
| 10. | Aftermath  | 5:47 |
| 11. | The Globalist  | 10:07 |
| 12. | Drones  | 2:49 |
| משך כולל: | משך כולל: | 52:40 |
Bowser's Fury

| --- | --- |

 כללי
 תאריך הוצאה:  12 בפברואר 2021 
 סוגה:  משחק פעולה-הרפתקאות, משחק פלטפורמה
 פיתוח:  נינטנדו EPD 
 הוצאה לאור:  נינטנדו 
 ארץ מקור:  יפן 
 שפות:  אנגלית, יפנית 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  נינטנדו סוויץ' 
 אתר רשמי
 
Bowser's Fury (בתרגום חופשי לעברית: הזעם של באוזר) הוא משחק פלטפורמה משנת 2021 אשר פותח על ידי נינטנדו ונמכר לקונסולה נינטנדו סוויץ' בחבילה אחת יחד עם המשחק Super Mario 3D World אשר יצא במקור בשנת 2013. השחקן שולט במריו אשר צריך לחקור את העולם הפתוח של המשחק, לפותר חידות שונות, להשלים מגוון משימות, ולאסוף פריטים שונים אשר אמורים לסייע לו להביס את הנבל באוזר.